No s'ha establert un termini per a la presentació de la sol·licitud de capitalització.
Ara bé, es pot sol·licitar la capitalització en qualsevol moment, sempre que es tingui pendent de percebre, com a mínim, tres mensualitats de la prestació contributiva de la que es sigui perceptor.
Documentació que cal adjuntar a la sol·licitud, segons la modalitat de capitalització sol·licitada:
Destinataris de la capitalització
Segons l'activitat que es preveu realitzar:
En totes les modalitats permeses per a la capitalització, si no s'obté el total de la quantia de la prestació en un sol pagament, d'acord amb els apartats anteriors, es pot sol·licitar simultàniament l'abonament de l'import restant com a subvenció per a la cotització a la Seguretat Social durant el desenvolupament de la vostra activitat.
O bé, es pot sol·licitar i obtenir exclusivament l'import total de la prestació pendent de percebre per subvencionar la cotització del treballador a la Seguretat Social.
A què es pot destinar la capitalització?
Com s'abona la prestació capitalitzada?
Obligacions com a beneficiaris de la Capitalització:
Si percebeu la prestació en la modalitat de pagament únic, no podreu tornar a percebre cap prestació d'atur fins que no passi un període de temps igual al que s'ha tingut en compte per capitalitzar la prestació, ni sol·licitar una capitalització nova fins que no hagin passat, com a mínim, quatre anys.
Com es sol·licita la capitalització?
La sol·licitud haurà de ser amb data anterior a la d'incorporació a la cooperativa o societat laboral o a la de l'inici de l'activitat com a treballador autònom o com a soci de l'entitat mercantil i es considerarà que aquest inici coincideix amb la data que com a tal figura a la sol·licitud d'alta del treballador en la Seguretat Social.
Es pot presentar conjuntament amb la sol·licitud de la prestació contributiva d'atur o en qualsevol moment posterior, sempre que tingueu pendent de percebre, com a mínim, tres mensualitats i no s'hagi iniciat l'activitat.
Un cop emplenada la sol·licitud de capitalització cal presentar-la a l'oficina de treball que us correspon per codi postal, junt amb la documentació requerida, segons la modalitat de capitalització sol·licitada.
Consulteu l'Oficina de Treball que us correspon d'acord al codi postal
D'acord amb el previst a l'article 296.1 del text refós de la Llei General de la Seguretat Social (TRLGSS), aprovat pel Reial decret legislatiu 8/2015, de 30 d'octubre, l'entitat gestora haurà de dictar resolució en el termini de 15 dies des de data en la que s'hagi formulat la sol·licitud i notificar-la degudament.
Si bé la sol·licitud de capitalització es presenta a través del Registre de les oficines de treball del Servei Públic d'Ocupació de Catalunya (SOC) l'Administració competent per a resoldre formalment aquesta sol·licitud és el Servicio Público de Empleo Estatal (SEPE).
La persona sol·licitant rebrà una resolució emesa des del Servicio Público de Empleo Estatal (SEPE) donant resposta a la sol·licitud de capitalització presentada, ja sigui de forma estimatòria ( parcial o total ), desestimatòria o de desistiment, si s ́escau.
La resolució de concessió o de denegació de la subvenció emesa pel SEPE no exhaureix la via administrativa i pot ser objecte de reclamació.
Un cop transcorregut 3 mesos des de la presentació de la sol·licitud, si no s'ha notificat la resolució, la sol·licitud s'entendrà desestimada per silenci administratiu d ́acord amb l'article 129.3 de la TRLGSS i la persona interessada podrà interposar reclamació prèvia d'acord a l'article 71 de la Llei 36/2011, de 10 d ́octubre, reguladora de la Jurisdicció Social.